Gradska knjižnica Ivan Vidali

Ljetni miks za bistre glavice
2025-08-04 10:00 - 11:00, 2025-08-19 18:00 - 19:00 (Europe/Zagreb) | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Ciklus edukativno-kreativnih radionica za djecu od 7 do 12 godina. Kroz igru, mozgalice i veselo istraživanje bez ekrana djeca razvijaju kreativnost, snalažljivost i logičko razmišljanje.
Prijave na: https://tidycal.com/gradskaknjiznicaivanvidali/bistre-glavice

Radionica programiranja i robotike
2025-08-04 18:00 - 19:00, 2025-08-11 18:00 - 19:00, 2025-08-18 18:00 - 19:00, 2025-08-25 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Radionice su zamišljene kao uvod u robotiku i programiranje, a namijenjene su prvenstveno osnovnoškolskom uzrastu.

Polaznici radionica upoznat će se s osnovama korištenja micro:bita, BOSON seta, te 3D printera. Ovi edukativni, zabavni i kreativni uređaji omogućavaju mladima da steknu znanja i vještine uz pomoć kojih umjesto konzumenata digitalnih informacija postaju dizajneri i kreatori novih alata.

Cilj radionica je razvoj digitalne i znanstvene pismenosti, stjecanje kompetencija kao što su vještina učenja, rješavanja problema, suradnja, komunikacija, te razvoj osobina ličnosti kao što su znatiženja, incijativa, upornost, prilagodljivost, društvena i kulturološka svjesnost.

Prijave na: https://tidycal.com/gradskaknjiznicaivanvidali/stem-radionice

Kreativne radionice
2025-08-07 18:00 - 19:00, 2025-08-14 18:00 - 19:00, 2025-08-21 18:00 - 19:00, 2025-08-28 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Već tradicionalne kreativne likovne radionice za djecu održavaju se svakog četvrtka u prostoru knjižnice tijekom srpnja i kolovoza.

Sudjelovanjem na radionicama, polaznici svladavaju različite likovne tehnike, izrađuju razne upotrebne ili ukrasne predmete korištenjem likovnih i modelarskih oblika umjetničkog izražavanja, te se upoznaju s novim kreativnim vještinama poput origamija, kirigamija, makramea, mozaika, uz uporabu različitih materijala.

Radionice vode knjižničarke ili likovni umjetnici i pedagozi volonterski. Vrlo dobra suradnja u organiziranju radionica na otvorenim prostorima u okolnim mjestima i selima, ostvarena je s udrugom Art petak i gradskim društvom Crvenog križa Korčula.

Prijave na: https://tidycal.com/gradskaknjiznicaivanvidali/kreativne-radionice

Klik roditelj - sigurno djetinjstvo u digitalnom svijetu [radionica]
2025-08-07 19:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Besplatna radionica za roditelje na kojoj stječu znanja i alate za bolje razumijevanje online okruženja njihove djece, uz otvoren razgovor bez straha, srama ili osjećaja da ne znaju dovoljno.
Voditeljica:Tea Bručić Prižmić, volonterka Centra za sigurniji internet
Prijave na: https://tidycal.com/gradskaknjiznicaivanvidali/klik-roditelj-sigurno-djetinjstvo-u-digitalnom-svijetu

Predstavljanje knjige "Mi se ne grlimo"
2025-09-02 19:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavjanje knjige “Mi se ne grlimo” autorice Nastje Kulović koje će se održati u utorak, 2. rujna, u Gradskoj knjižnici Ivan Vidali s početkom u 19:00 sati.
U trećoj knjige Nastje Kulović, još jednoj obiteljskoj priči, upoznajemo četiri različita pripovjedna glasa u nekoliko dana ranog ljeta, dok pripremaju proslavu šezdesetog rođendana jedne od junakinja. U tih nekoliko dana prije velike proslave ruše se sve brane, događa se zaokret, riječi napokon izlaze van – tamo gdje im je i mjesto. Nastjini romani su introspektivni, intimistički, usmjereni na pojedinca, čime nas potiču na unutarnju promjenu i samoanalizu. Nastja nas uporno potiče da prigrlimo svoje priče jer su one itekako vrijedne.

Knjižničarima na dar - književna večer
2025-09-10 08:00 - 17:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Učenici Srednje škole Petra Šegedina sa svojim mentoricama predstavit će multimedijalne projekte u petak, 14. studenoga, s početkom u 18:00 sati.

Predstavljanje knjige "Dostojevski, ideje, prijepori"
2025-09-13 18:30 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige Dostojevski, ideje, prijepori koje će se održati u subotu, 13. rujna, u Gradskoj knjižnici Ivan Vidali s početkom u 19.00 sati. Knjigu će predstaviti urednici, Goran Gretić i Tihomir Cipek.
O knjizi:
Potaknut dvjestotom obljetnicom rođenja velikoga ruskog književnika, zbornik donosi izbor iz različitih segmenata njegova spisateljskog rada. Kao što ni Dostojevski svoje literarno pero ne usmjeruje u jednom pravcu i jednoj književnoj formi, tako ni prilozi ne ostaju na očekivanom književno-teorijskom ili književno-kritičkom supstratu, već djelo utjecajnog književnika proširuju na filozofski, politički i religijski kontekst, aktualizirajući njegovu „polifoničnu“ fabularnu snagu s jedne strane u partikularnim rusko-europskim i istočno-zapadnim političkim i religijskim antinomijama te s druge u univerzalnim revolucionističkim, ideologističkim, dekadentističkim i psihologističkim previranjima suvremenog čovjeka, o kojima je u svojem vremenu Dostojevski bio jedan od onih koji je pisao najprodornije i najsloženije.
Goran Sunajko

V. korčulanski festival književnosti
2025-09-22 - 2025-09-24
Očekuju nas gostovanja poznatih dječjih književnika i ilustratora:
🔵 Ana Salopek
🔵 Nikolina Manojlović Vračar
🔵 Damir Vujnovac
🔵 Branka Hollingsworth Nara

Aktivnosti festivala održat će se na sedam lokacija:

Korčula
Žrnovo
Račišće
Lumbarda
Čara
Pupnat
Blato

Predstavljanje knjige "Matija"
2025-09-26 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige Matija autora Drage Hedla koje će se održati u petak, 26. rujna 2025. godine u Gradskoj knjižnici Ivan Vidali s početkom u 18:00 sati.

Knjiga Matija, žanrovski najbliža dnevniku, tragična je priča renomiranog hrvatskog novinara Drage Hedla o samoubojstvu njegovog sina Matije, doktora biokemije i znanstvenika na američkom Yaleu.
“To je knjiga o ocu i sinu. I knjiga o tome koliko je život lijep. I koliko u životu boli sve što je lijepo”
– Miljenko Jergović

Pansinijevi dani 2025
2025-10-01 - 2025-10-03 | Centar za kulturu Korčula, Korčula, 20260
Programska knjižica

Slow Food Festival Korčula
2025-10-03 15:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Predavanja:

Ankica Džono Boban, dr. med., spec. javnog zdravstva – Pravilna prehrana u ritmu prirode
Ana Farac, konoba Mate – Održiva gastronomija na primjeru Konobe Mate – zelena Michelin zvjezdica
Marijeta Čalić, vinarija Križ – Bio vina i ekološko vinogradarstvo
Kornelija Benyovsky Šoštarić – No waste u vrtu

Vrati, a ne plati!
2025-10-15 - 2025-11-15 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Iskoristi akciju povodom Mjeseca hrvatske knjige i vrati knjige kojima je istekao rok posudbe bez naplate zakasnine!

Pričom u sridu
2025-10-15 10:00 - 11:00, 2025-11-05 10:00 - 11:00, 2025-11-12 10:00 - 11:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)

Predstavljanje romana "Listanje kupusa" književnika Igora Beleša
2025-10-17 19:00 - 20:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U okviru programa Mjeseca hrvatske knjige 2025. Gradska knjižnica Ivan Vidali ugostit će hrvatskog književnika Igora Beleša koji će predstaviti svoj roman Listanje kupusa. Predstavljanje će se održati u Gradskoj knjižnici Ivan Vidali u petak, 17. listopada, s početkom u 19:00 sati.

Snimi, izreži i zalijepi – Fotografski kolaži [Pansinijevi dani 2025]
2025-10-18 16:00 - 2025-11-01 17:00 | Centar za kulturu Korčula, Korčula, 20260
Besplatna radionica “Snimi, izreži i zalijepi – Fotografski kolaži” pružit će srednjoškolcima priliku za dublje razumijevanje fotografije kao medija, od tradicionalnog prikaza stvarnosti do kreativne transformacije kroz kolažiranje. Naglasak će biti na istraživanju kako kontekst i manipulacija utječu na interpretaciju slike. Kroz radionicu će se obraditi tehnički aspekti fotografije, razumijevanje fotografije kao interpretacije stvarnosti te kreativno izražavanje putem kolaža. Sudionici će eksperimentirati s različitim tehnikama i otkrivati nove mogućnosti unutar fotografskog medija.Radionica je namijenjena mladim kreativcima koje zanima fotografija, ali i rad s rukama. Od klikanja do rezanja i lijepljenja, kroz praktične aktivnosti sudionici će istraživati kako fotografiju koristiti kao medij za transformaciju stvarnosti i stvaranje novih značenja.
Radionica će se održati u pet termina – 18. i 25. listopada te 1. i 8. studenog s početkom u 10 sati, u Centru za kulturu Korčula. Uz to, bit će organiziran i dodatni termin terenske nastave, koji će biti dogovoren sa sudionicima.

Dea Botica magistrirala je fotografiju na Akademiji dramske umjetnosti u Zagrebu 2019. godine. Izlagala je na skupnim izložbama u zemlji i inozemstvu te imala pet samostalnihizložbi u Hrvatskoj. U svom umjetničkom radu fotografiju koristi kao medij za istraživanje tema poput svakodnevnog, identiteta, obitelji i tradicije. Sudjelovala je u nekoliko rezidencijalnih programa, npr. Island Connect.Press-cut:https://vizkultura.hr/tag/dea-botica/
https://gloriaglam.hr/…/dea-botica-fotografija-je…2579
Radionica je dio programa poticanja razvoja publike “Korčula voli film” podržane od strane Ministarstva kulture i medija Republike Hrvatske, a provodi se u suradnji sa Knjižnicom “Ivan Vidali” i Centrom za kulturu Korčula.Nositelj projekta i tvorac koncepta je Udruga za interkulturalna i interdisciplinarna istraživanja (UIII). UIII je korisnica institucionalne potpore Zaklade „Kultura nova“.

Pričom u sridu
2025-10-22 10:00 - 11:00, 2025-10-29 10:00 - 11:00

10 tisuća koraka - predstavljanje knjige Danijele Crljen
2025-10-24 18:30 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige 10 tisuća koraka književnice Danijele Crljen koje će se održati u petak, 24. listopada, u Gradskoj knjižnici Ivan Vidali s počekom u 18:30 sati.
O knjizi:
Najteže je napisati drugu knjigu, rekao mi je – prije četvrt stoljeća – veliki prozaik s naših prostora. I bio je u pravu. Ipak, trebao je još dodati, pogotovo ako je prva bila sjajna. Na njega sam pomislila čim sam pročitala Danijelin prvi roman. Strah od kupine oduševio je i književnu kritiku i širu čitateljsku publiku. Takve ocjene gode, ali istovremeno podižu očekivanja. Jednostavno, da bi druga knjiga bila ocijenjena kao prva, mora biti čak i zeru jača. Treba imati barem koji korak više. U drugom romanu, koji se s toliko nestrpljenja očekivao, autorica poseže za neobičnijom pripovjednom tehnikom. Kazivačica se obraća baki. Svi koji su čitali Kupinu, mogu isti čas prepoznati i razloge zbog kojih Danijela za prvog primatelja svojih rečenica odabire baš majku svoje majke. Slušatelj priče mora biti tolerantna, strpljiva, mudra i dobra osoba. Samo se s takvom može ostvariti iskrena komunikacija. Baka će razumjeti koliko je teška osobna povijest u vremenima koja gube svaki smisao za realnost i ljudskost. A takva su bila posljednjih godina. Zdravlje nam je moglo spasiti fizičko kretanje i vjera da se pred zbiljskim opasnostima možemo spasiti sklanjajući se u umjetnost. Kazivačica o sebi govori osobi kojoj vjeruje i jasno je da se ne plaši svog razotkrivanja i komentiranja skliskih tema. I sve to pakira u prave pripovjedne – kako bi otac pripovjedačice rekao – dijamantiće. Nakon čitanja Deset tisuća koraka znat ćemo odgovoriti na dva temeljna pitanja recepcije književnog djela; i za koga je roman napisan i u čije ime on govori. A znat ćemo i da je fenomen druge knjige, koliko god smo ljestvicu očekivanja podigli, itekako uspješno savladan.
– Julijana Matanović, urednica knjige

Predstavljanje knjige “Argentinski roman” autora Draga Pilsla
2025-11-06 18:00 - 19:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige Argentinski roman koje će se održati u četvrtak, 6. studenoga, u Gradskoj knjižnici Ivan Vidali s početkom u 18:00 sati.
Argentinski roman, čiji je autor poznati novinar Drago Pilsel, zanimljiva je autobiografska priča o jednom sazrijevanju, o metamorfozi jednog fašista u antifašista i crkvenjaka u kršćanina. Drago Pilsel otvara svoj roman rečenicom koju mu je postavio argentinski svećenik dok je imao šesnaest godina (”Dokad ćeš radnim danom glumiti argentinskog borca protv diktature i biti aktivist za ljudska prava, a vikendom se ponašati kao hrvatski fašist?”), pitanje na koje tad nije znao odgovoriti, ali kako sam kaže, nešto što je važno odredilo njegov život, a na kraju rezultiralo i pisanjem ove knjige.

Promocija nove knjige u Biblioteci Žilkovi
2025-11-11 18:30 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Čast nam je pozvati Vas na predstavljanje nove knjige objavljene u nakladi zavičajne “Biblioteke Žilković” koje će se održati u Gradskoj knjižnici Ivan Vidali u utorak, 11. studenoga 2025., s početkom u 18:30 sati. Moderatorira profesor Ivan Fabris.
O zbirci pjesama:
Ovo je izvanredna ovovremena poezija, bez ijednog slova, misli, poruke viška – lijepo se naslanja na sadašnjost, s dubokim fundamentima u prošlosti i gotovo bez imalo nade u bolju budućnost…Saladin Dino Burdžović
O autoru:
Tugomir Matić rodio se 1957. godine u Zagrebu. Većinu svog života proživio je u Sarajevu gdje je i počeo pisati poeziju i prozu. Objavio je nekoliko zbirki pjesama, zbirke kratkih priča i dva roman. Poezija mu je prevedena na engleski, češki, talijanski, španjolski, njemački, bengalski i druge jezike. Od 1997. godine živi u Račišću na Korčuli

Predstavljanje projekata učenika Srednje škole Petra Šegedina
2025-11-21 18:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje projekata učenika Srednje škole Petra Šegedina koje će se održati u petak, 21. studenoga u Gradskoj knjižnici Ivan Vidali s početkom u 18:00 sati. Profesorica Maja Šestanović će s učenicima predstaviti projekt Bučna tišina knjižnice, a profesorica Josipa Favro Kurtović će s učenicima predstaviti projekt Knjižnica između korica.
